ફાઉન્ટેન સ્કેવરની પાસે એક દુકાનમાં કામ કરનારી ઈબોની જિનયાર્ડે જણાવ્યું કે ફાયરિંગનો અવાજ સંભળાતાં જ તે અન્ય કર્મચારીઓ અને ગ્રાહકોની સાથે જમીન પર સુઈ ગઈ. ગનમેન તેની ઘણી નજીક હતો અને તેને બારૂદની પણ સુગંધ આવતી હતી. જિનયાર્ડે જણાવ્યું કે જો અમે બહાર નીકળવાનો પ્રયાસ કર્યો હોત તો તેઓ અમને પણ મારી નાંખત. એક અન્ય પ્રત્યક્ષદર્શી લિયોનોર્ડ કેને જણાવ્યું કે જ્યારે તે બેંકમાં ઘૂસવાનો હતો ત્યારે એક વ્યક્તિને અંધાધુંધ ફાયરિંગ કરતાં જોયો. તે સમયે એક મહિલા બેંકમાં જતી રહી હતી. લોકોએ તેને રોકવાનો પ્રયાસ કર્યો, પરંતુ હેડફોન લગાવવાને કારણે મહિલાને કંઈજ સંભળાયું નહીં. આરોપીએ તેની હત્યા કરી દીધી.